'১. ফেব্রুয়ারির মধ্যভাগ থেকে পাটের দাম অস্বাভাবিকভাবে নেমে গেছে। [...] এ বছর চাষীরা তাদের নিজস্বমতো ও সরকারের প্রচারণার কারণে উচ্চমূল্য পাবার আশায় জরুরি প্রয়োজন সত্ত্বেও নিজেদের হাতে পাট ধরে রাখে। কৃষকের উচ্চমূল্য পাবার যে আশা ছিল, তা হৃদয়হীন কারবারীরা এখন উপভোগ করছে। কারবারীদের ষড়যন্ত্র এবং সরকারের চিন্তাভাবনা, পরিকল্পনাহীন মেকি সস্তা পরামর্শের কাছে চাষীদের নতি স্বীকার করতে হয়েছে। [...] পাটের এই দরপতন জাতীয় অর্থনীতির সকল ক্ষেত্রেই একেবারে আঘাত হেনেছে। সবার মনেই পুরো হতাশাবোধ বিরাজ করছে। পরিস্থিতি যদি না পাল্টায় তাহলে শ্রমিকরা কর্মহীন হয়ে পড়বে নিশ্চিতভাবেই। দেশীয় পণ্যের দামে নিম্নমুখী প্রবণতা লক্ষ্য করা যাচ্ছে। তবে সে তুলনায় বিদেশি পণ্যের দাম আগের মতোই আছে।